club47031643
11 час, туш, 30 декабрь/2014
1)Тогус булунду Алтайыс
Толгой алган булуны
Толуктай алган курчуубыс
Толгой барган салымыс
Тöрт талага jайылган
Тöртöн булунду алтайыс
Толгой барган толукта
Тогузон тогус булуны
Баш ла болзын баш болзын
Jер киндиги Алтайыс
Алтайыстаҥ башталып jат
Кин Алтайдан jайылып jат
Баштап jÿрген Кудайыс
Баш ла болзын баш болзын
Алтай jерис Ак ийде
Албатызы алынзын 
Эне jерис jер ийде
Элбеп таркап jайылзын
Ада jерис ару ийде
Албатыга тарказын
От чактыҥ от ийдези
jаҥы ийде, jаҥы jÿрÿм
jайым jаткан Алтайыска
jаҥы чак ла бар jаткан
jаш ÿйеге арт jаткан
Öбöкö jаҥы келгени бу
Баш ла болзын баш болзын
jамандажатан öй келген
Базыныжатан öй келjат
jамыркашпар улустар
jараш – чÿмдÿ Алтайда
jарык jолго jÿткÿгер
Келген ийде бу слерге
Келген jÿрÿм бу слерге
Колго тудуп алыгар
Кожо эптÿ барыгар
Толголышкан jолдордо
Тоолоп болбос Кудайлар
Экпинделген jÿрÿмде
Эптелип турган jаҥдар кöп
Албадан туруп тударга
Ары – бери jайыларга
Баш ла болзын баш болзын
Алтайларда jаҥыс jаҥ
Ару – кÿÿндÿ ак Быркан
Айлу – Кÿндÿ jер Алтай
Бажырып jÿрген Кудайыс
Суранып jÿрген Алтайыс
Баш ла болзын баш болзын
Баш билинип баспагар
Бастыра ла не немее
Аайлу башту болотон
Кемдÿ – томду jÿретен
Кал ÿйениҥ öйи
Бозогоны алтап jат
Тенек ÿйениҥ öйи
Тепкиленип келип jат
Кöк тенекти jöмöбööр
Кöккö – акка чыгаргар
Тöгÿнниҥ öйин чöйбöгöр
jöмöп оны узатпаар
jер телекей кöк тöгÿн
Кöкÿдижип тöгÿндешкен
Тöгÿндежип öлÿш jат
Мекележип jиижип jат
Тÿкÿрÿжип туруп
Тöр бажын блаашкылайт
Тÿжер кÿÿндери jок не jок
Тöгÿндерин чыгаргар
Албатыга ачыгар
Тöгÿндери тöгÿлзин
Тöр бажынаҥ тоголонзын
Баш ла болзын баш болзын
Албаты тöгÿнди jöмöзö
Алтай jери Jер Эне
Булунын чечип ийер
Толгой тÿшкен толугын
Jайрадып чечип ийер
Ачу – корон салып ийер
Баш ла болзын баш болзын
Мыны аайлап кöрÿгер
Айланып бутка туругар
Арта тÿшкен алтайыс
Арып – чылап кунурап jат
Баш ла болзын баш болзын
Öрö турган jайааныс
Санаа – укаа алынып
Ак ийдеге ороткор
Керексибей jÿргенеер
Келбей кайда баргайаар
Бала – баркаар колордо
Бала – барка шыразы 
Эне – ада jÿрегинде
Бала – барка jÿрÿми 
Эне – аданыҥ колында
Бала – барка салымы
Эне – аданыҥ колында
Баш ла болзын баш болзын